OpenLLM-France/wikimedia huggingface dataset:
# Inter-Active Terminology for Europe

Inter-Active Terminology for Europe (IATE) edo Europarako Terminologia Inter-Aktiboa Europar Batasuneko departamendu arteko terminologia datu-basea da. 1999an sortu zen Europar Batasunaren alorreko terminologiarentzako sareko erabiltzaile-interfazea sortzeko asmoz, era horretan informazioa bilatzea errazteko eta terminologiaren estandarizazioan laguntzeko.
IATEk Europar Batasuneko itzulpen zerbitzuetako terminologia biltzen du eta 1,4 milioi sarrera inguru ditu hainbat hizkuntzatan. Ondorengo datu-baseak inportatu ziren IATEra:
* Eurodicautom (Europako Bartzordea)
* TIS (Europar Batasuneko Kontseilua)
* Euterpe (Europako Parlamentua)
* Euroterms (Europar Batasuneko Organoen Itzulpen Zentroa)
* CDCTERM (Europako Kontu Auzitegia).
Europar Batasuneko ondorengo erakundeak dira proiektuko kideak: Europako Batzordea, Europako Parlamentua, Europar Batasuneko Kontseilua, Europako Justizia Auzitegia, Europako Kontu Auzitegia, Europako Ekonomia eta Gizarte Komitea, Europako Eskualdeen Batzordea, Europako Banku Zentrala, Europako Inbertsio Zentroa eta Europar Batasuneko Organoen Itzulpen Zentroa.
IATEren webgunea Europar Batasuneko Organoen Itzulpen Zentroak Luxenburgon duen egoitzan administratzen da.
IATEren glosario osoa deskarga daiteke .zip formatuan.

## Kanpo estekak

* IATEren webgunea
* Datuak: Q1520860
# Izotz (musika taldea)

Izotz 1989 urtean Hernanin sortutako berbena giroko musika-taldea izan zen. 19 urtez jardun zuten musika jotzen, harik eta 2008ko maiatzean azken kontzertua eskaini zuten arte.
Taldea Ereñozuko auzoan sortu zen, 1980 hamarkadako azken urteetan.Herri eta auzoko plazak girotzen formazioa sendotu egin zen eta momentu batean disko bat ere grabatzea lortu zuten IZ diskoetxearekin eta Kaki Arkarazok grabatuta.Taldea ausarta izan zen eta ez zuen beste plaza taldeak bezala bertsiok egin,baizik eta bere abesti propioak grabatzea apustua egin zuen.
Ordurako kideak, Xabi San Sebastian (Ahotsa eta gitarra), Pepe Otxandorena (gitarra), Peio Gorrotxategi (Teklatuak), Alberto Elosegi (gitarra), Peio Macicior (baxua) eta Jabi Morcillo (bateria) izan ziren. Alde teknikoan berriz Juanbau Larburu (soinua) eta Pedro Santiago (argiak).
Diskoak abesti pare bat oso sonatuak izan zituen,bata Abe Maria Baratzekua, Euskadi Gazteko zerrendetan lehenbiziko postuan eta Al Kupone Jaiak programazioko sintonia bezala erabilitakoa. Giro polita eta ezberdina egiten saiatu ziren, baina beste plaza talde asko bezala 2008 urtean desegin ziren. Azken kontzertua Hernanin egin zuten,taldetik pasatako kide guztiekin,giro ederra eta umoretsua lortu zuten euri azpian.

## Kanpo estekak

* Datuak: Q12259994
# Izotz akrezioaren adierazgailu

Izotz akrezioaren adierazgailua 38 cm-ko altuera eta 4 cm-tik 5 cm-ra arteko luzera duen L itxurako aluminiozko pieza da. Izotzaren, antzigarraren, edo euri izozturen edo zirimiri izozturen eraketa adierazteko erabiltzen da.
Normalean eguraldi-etxolari atxikita dago, 1 m inguru lurzoruaren gainetik, baina bero-iturri artifizialetatik kanpo dauden beste eremu batzuetan ere munta daiteke. Estazio meteorologikoak bi tokitan edukiko lituzke eta eguraldiaren behaketa guztietan trukatuko lirateke. Ordezko adierazlea kanpoko airearen tenperaturan beti egon behar da erabiltzeko prest dagoela ziurtatzeko eta normalean etxolan gorde beharko litzateke.
behatzaileak adierazgailuaren izotzaren edo antzigarraren presentzia azaltzen bada, hurrengo eguraldiaren behaketan ohar bat bidali beharko du. Horien adibide dira 'antzigarra adierazgailuan' edo 'FROIN' (frost on indicator). Adierazgailua airearen tenperaturan eta horizontalki mantentzen denez, izotz prezipitazioa ikusteko gainazal bikaina eskaintzen du.

## Kanpo estekak

* Datuak: Q3150133
# Izotz beltz

Izotz beltza gainazal batean sortzen den izotzezko geruza ia ikustezin eta mehe bati esaten zaio.
Nahiz eta benetan beltza ez izan, birtualki gardena da, bide asfaltoa bertatik ikusteko aukera ematen du, eta horregatik "izotz beltz" hitza. Izotz beltzaren inguruan ikusten diren izotz-, elurbusti- edo elur-zatien balio txikiek, normalean, esan nahi dute izotza duten eremuak ia ikusezinak direla gidarientzat, eta, beraz, ez dute balio abiadura murriztu beharko luketela adierazteko.
Ontzietan sortzen diren antzeko izotz ikusezinezko geruza meheek urpean gelditzea eragin dezakete. Mendian, izotz beltza arrisku handia da eskalatzaileentzat.
Izotz beltza eratu daiteke giro-tenperaturan 0 °C (273 K) uraren izozte-puntutik gradu bat baino gehiagora dagoenean, eta airea berehala berotzen bada, hotzak bideen gainazala izozte-puntuaren azpitik uzten duenean.

## Erreferentziak

* ↑ «Zer da izotz beltza?» EITB (Noiz kontsultatua: 2022-10-24).
* ↑ AMS Glossary. .

## Kanpo estekak

* Datuak: Q220604
* Multimedia: Black ice / Q220604
# Izotz-pista

    Artikulu hau izotz-geruza sendo batez eratutako zoruari buruzkoa da; beste esanahietarako, ikus «pista».
Izotz-pista izotz-geruza sendo batez eratutako zorua duen pista da. Nazioarteko Irristaketa Batasunak antolatutako nazioarteko lehiaketak pista estalietan egiten dira; gehienetan, 60 x 30 metrokoak izaten dira, eta inoiz ez 56 x 26 metro baino txikiagoak. Bi motakoak dira: naturalak eta artifizialak eta bertan neguko kirol asko egiten dituzte: izotz gaineko patinajea, izotz hockeya, curlinga, bandya eta abar.

## Erreferentziak

* ↑ Euskalterm, [Neguko Kirolak Hiztegia] [2016]

## Kanpo estekak

* Datuak: Q1282870
* Multimedia: Ice rinks / Q1282870
# Izotz-laino

Izotz-lainoa edo laino izoztua izotz-kristal ñimiño askoren aireko esekidura da, lurraren azalean ikuspena murrizten duena. Hezetasun erlatiboa % 100era hurbiltzen denean eta airearen tenperatura 0 °C-tik beherakoa denean sortzen da, atmosferan kristalak sortzen hasiz, eta depresio batek osatutako haize katabatikoa agertzen da. Udazkeneko, neguko eta udaberriko hilabeteetan mendietan ohikoa den fenomenoa da.

## Erreferentziak

* ↑ Euskalterm: [Hiztegi terminologikoa] [2017]
* ↑ (Ingelesez) «ice-fog» amsglossary.allenpress.com.

## Kanpo estekak

* Datuak: Q3270074
* Multimedia: Ice fog / Q3270074
# Izotz Aro Txikia

Izotz Aro Txikia (IAT) izotz denboraldi bat izan zen, Erdi Aroko Beroaldia deituriko sasoi bero baten ostean gertatu zena. Ez zen benetako izotz aro bat izan, baina izen horrekin sartu zuen literatura zientifikoan François E. Matthesek, 1939an. Klimatologoak eta historialariak ez dira ados jartzen denboraldi hori noiz hasi eta noiz bukatu zen, tokian tokiko kondizioen arabera data aldakorrak baitira. Batzuen ustez XVI. mendetik eta XIX. mendera iraun zuen; beste batzuen ustez, 1300 ingurutik 1850 ingururaino. Urte hauek dira behe tenperatura nabarmenak ageri dituztenak: 1650, 1770 eta 1850. Haien artean beroaldiak gertatu ziren.
Era berean, zientzialari askok uste dute IAT fenomenoa Ipar Hemisferioan baino ez zela gertatu.
Quereda Salak, adibidez, Ebro ibaia 7 aldiz izoztu zela 1505. urtetik eta 1789. urtera dio. Gainera, 1788 eta 1789. urteetan ibaiak 15 egun pasa zituen izoztuta.

## Kanpo estekak

* Datuak: Q190530
* Multimedia: Little Ice Age / Q190530
# Izotz Martxa

Izotz Martxa (errusieraz: Леденололоводо), Kubango Lehen Kanpaina ere deitua (errusieraz: Первий кубансканскодо), 1918ko otsailetik maiatzera iraun zuen atzerakada militarra izan zen; Errusiako Gerra Zibilaren gertakizun garrantzitsuenetakoa izan zen. Iparraldetik zetorren Armada Gorriaren erasopean, Bolondresen Armadako indarrek (Guardia Zuria izenarekin ere ezagutu zirenak) Rostov hiritik hegoalderantz, Kuban aldera erretiratzeari ekin zioten, Dongo Kosakoen laguntza lortu nahian.
Izotz Martxan Armada Zuriak 80 egunetan 1.400 kilometro mugitu ziren, Armada Gorriarekin liskarrak izan ziren martxa osoan. Helburu nagusiena, Yekaterinodar (egungo Krasnodar) hartzea bazen ere, hurrengo astean gertatutako Lavr Kornilov jeneralaren heriotzarekin helburu berria Don ibaiaren lerroa eustea izango zen, bidean Armada Zurirako soldadu berria errekrutatzen zuten bitartean. Azken hau lortu egin zen, eta Izotz Martxaren hasieran 4.000 gizon inguru baziren, bai bidean bai Yekaterinodarren aurkako erasoan hainbat hildako jasan arren, amaieran 6.000 gizon izatera iritsi ziren.
Kubango Kanpainia Bolondresen Armada sortu berriaren lehen ekintza izan zen, Kornilov, Alekseiev eta aurrerago Anton Denikin jeneralen agindupean.

## Erreferentziak

* ↑ (Errusieraz) Bogayevski, Afrikán. (1918). The Ice March. New York.
* ↑ (Errusieraz) Kubango Lehen Kanpainia: Kosakoen Hiztegia. .

## Kanpo estekak

* Datuak: Q2443013
# Izotz dorre fumaroliko

Izotz dorre fumaroliko deritzo fumarolek uraren izozte puntuaren azpitik dagoen ingurune batean sortzen dituzten izotz dorreei. Maiz izotz kobazuloak dituzte azpian.
Erebus mendiak, munduan hegoalderantz gehien kokatuta dagoen sumendi aktiboa, izotz dorre fumarolikoak eratzen ditu. Bere inguruko tenperatura beti dago uraren izozte puntuaren azpitik, eta lurzoru lurruntsuan zehar gertatzen den karbono dioxidoaren desgasifikazioak izotza urtu, lurrundu eta azkenik berriro kondentsatzen du dorreak eraikiz.
Berlin mendiak, Antartikan kokatua baita ere, izotz dorre fumarolikoak sortzen ditu.

## Erreferentziak

* ↑ Wardell, L. J.; Kyle, P. R.; Campbell, A. R. (2003). "Carbon dioxide emissions from fumarolic ice towers, Mount Erbus volcano, Antarctica". In Oppenheimer, C.; Pyle, D.M.; Barclay, J. (eds.). Volcanic Degassing. Geological Society of London. or. 231. ISBN 978-1-86239-136-9..
* ↑ Walton, D. W. H. (2013ko martxoak 28). Antarctica: Global Science from a Frozen Continent. Cambridge University Press. or. 61. ISBN 978-1-107-00392-7..

## Kanpo estekak

* Datuak: Q3147604
# Izotz-koskor

Izotz-koskorrak izotzezko zati txikiak dira, gutxi gorabehera kubo forma dutenak, eta konbentzionalki erabiltzen dira edariak hozteko. Izotz-koskorrak, askotan, nahiago dira izotz txikitua baino gehiago, poliki-poliki urtu egiten baitira.

## Kanpo estekak

* Datuak: Q488463
* Multimedia: Ice cubes / Q488463
# Jesusen Bihotzaren eliza (Villabona)

Jesusen Bihotzaren eliza Gipuzkoako Villabona-Amasa udalerriko eliza nagusia da. Latindar gurutzeko oinplanoa du.
XX. mendean eraiki zen. Lehen, honen lekuan, XX. mendeko baseliza bat zegoen, Pietateko Andre Maria izenekoa.

## Kanpo estekak

* Datuak: Q31606599
* Multimedia: Church of the Sagrado Corazón, Villabona / Q31606599
# Jesusen Bihotza (Urgull)

Jesusen Bihotza Donostiako Urgull mendiko gailurrean dagoen monumentu erlijiosoa da, Mota gazteluaren gainean eraikia, Jesus Nazaretekoa omentzeko. Proiektua Pedro Muguruza Otaño arkitektoak egin zuen 1947. urtean, eta eskultura Federico Collaut Valera eskultoreak. 1950. urtean inauguratu zen.

## Iruditegia

* Urgull mendiko gailurra monumentua eraiki aurretik.

## Erreferentziak

* ↑ http://www.santelmomuseoa.com/atlas/eu/ver_escultura.php?ninv=EP-0027&m=centro
* ↑ (Gaztelaniaz) El Sagrado Corazón podría quedar sin protección en el Plan del Patrimonio, www.diariovasco.com. 2009-11-14.

## Ikus, gainera

* Jesusen Bihotza (Bilboko monumentua)

## Kanpo estekak

* Datuak: Q12260370
* Multimedia: Jesusen Bihotza/Corazón de Jesús (Urgull) / Q12260370
# Jesusen Bihotza (Bilboko monumentua)

Jesusen Bihotza Bilboko izen bereko plazan dagoen monumentua da, On Diego Lopez Haroko kale nagusia eta Sabino arana etorbideak bat egiten duten lekuan. Jesusen Bihotzaren plaza.

## Historia

1924-1927 bitartean Pedro Muguruza Otaño arkitektoak diseinatua. Primo de Rivera diktadorearen garaian jarritako monumentua eraisteko zorian egon zen 2. Errepublika garaiko Ernesto Erkoreka alkate bilbotarrak. Udalean baiezko erabakia bozkatu ostean, Gerra Zibilak moztu zuen erabaki hori ebaztea.
2005. urtean, hilabeteetako berriztapen lanen ostean, berriz inauguratu zen.

## Ikus, gainera

* Jesusen Bihotza (Urgull)

## Kanpo estekak

* (Ingelesez) Argazkiak
* Datuak: Q12260369
* Multimedia: Monumento al Sagrado Corazón de Jesús, Bilbao / Q12260369
# Jesusen Bihotza plaza (Bilbo)

Jesusen Bihotza plaza :
| Bilbo, Indautxu eta Abandoibarra ||
| Jesusen Bihotza plaza eta Jesusen Bihotzaren monumentua. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Jesusen Bihotza plaza Jesusen Bihotza plaza Jesusen Bihotza plaza ||
| Koordenatuak: | 43°15′55″N 2°56′43″W﻿ / ﻿43.26528°N 2.94528°W﻿ / 43.26528; -2.94528 |
Jesusen Bihotza plaza Bilboko plaza bat da, On Diego Lopez Haroko kale nagusia eta Sabino Arana etorbideak bat egiten duten biribilgunean dago. Plaza honen erdian izen ematen dion Jesusen Bihotzaren monumentua dago.

## Monumentua

Jesusen Bihotza plazan, Etorbide Nagusiaren amaieran, Plaza Biribiletik 1.600 metrora, Jesusen Bihotzaren monumentua dago, 40 metroko garaiera duen eskultura multzoa, haietatik 10 metro gaineko irudiari dagozkio. Oinarri funtzia egiten duen obeliskoa kareharrizkoa da eta Jesusen irudia berriz brontzezkoa.
Monumentu hau egiteko garaian Pedro Muguruza Otaño arkitektoak eta Lorenzo Coullaut Valera eskulturgileak parte hartu zuten, 1927ko ekainaren 26an inauguratua izan zelarik, Aita Jesuitek Bilbon antolatutako Biltzar Eukaristiko baten ospakizunarekin bat eginez.
2004ko iralean monumentua zaharberritua izan zen.

## Eraikin interesgarriak

Plaza honetatik hurbil edo inguruan hainbat eraikin nabarmen daude:
* Euskalduna jauregia.
* Euskalduna zubia.
* Casilda Iturrizar parkea.
* Bilboko itsasadarra Itsas Museoa.
* Erruki etxea.
* Erruki Etxeko parkea
* San Mames estadioa.
* Sabino Arana etorbidea
* Euskalduna jauregia
* Casilda Iturrizar parkea
* Karola garabia, Bilboko itsasadarra Itsas Museoa
* San Mames estadioa

## Ikus gainera

* Plaza Barria
* Moyua plaza
* Plaza Biribila
* Euskadi plaza
* Indautxu plaza
* Miguel Unamuno plaza

## Kanpo estekak

* Datuak: Q25478490
* Multimedia: Plaza del Sagrado Corazón, Bilbao / Q25478490
# Jesusen Bihotzeko apaizak

Jesusen Bihotzeko apaizak (latinez: Congregatio Sacerdotum a Sacro Corde Iesu), gehienetan erreparaziokoak deituak, kongregazio erlijioso katolikoa da, 1878an Aita León Dehonek sortua. 2005ean, 2321 kide (horietatik 1621 apaiz) zituen munduko 36 herrialdetan banatuta.

## Nagusiak

* Léon Dehon (1878-1925)
* Joseph Philippe (1926-1935)
* Theodorus Govaart (1935-1953)
* Alphons Lellig (1954-1958)
* Joseph de Palma (1959-1967)
* Albert Bourgeois (1967-1979)
* Antonio Panteghini (1979-1991)
* Virginio Bressanelli (1991-2003)
* José Ornelas Carvalho (2003-2015)
* Heiner Wilmer (2015-2018)
* Carlos Enrique Caamaño Martín (2018)
* Carlos Luis Suarez Codorniú (2018- )

## Kide ospetsuak

* Stanisław Nagy
* Eusébio Scheid
* Juan María de la Cruz beatua

## Erreferentziak

* 1 2 Euskalterm: [Hiztegi terminologikoa] [2002]

## Kanpo estekak

* Datuak: Q1183068
# Jesusen Bihotz Guztiz Santuaren Ahizpa Ostalariak

Jesusen Bihotz Guztiz Santuaren Ahizpa Ostalariak zuzenbide pontifizioko emakume kongregazio erlijioso katolikoa da, 1881ean Benedetto Menni erlijioso ostalariak sortua. Gaixoak artatzeko helburua du, batez ere, arreta psikiatrikoan, osasun mentalean eta desgaitasun intelektualean.
Gaur egun, kongregazioak arreta soziosanitarioko 370 zentro eta dispositibo baino gehiago ditu munduko 25 herrialdetan banatuta, 11.100 langile baino gehiagorekin eta boluntario ugarirekin.

## Erreferentziak

* ↑ (Frantsesez) Defontáine, Bernard. (2011/02/09). «Les soeurs Augustines Hospitalières rejoignent une plus grande congrégation» La voix du Nord.

## Kanpo estekak

* Datuak: Q1169118
# Jesusen Bataioa

Jesusen Bataioa Itun Berriko pasarte bat da, Jordanen gertatzen dena. Mateo- Mt 3:13-17-, Markos- Mk 1:9-11- eta Lukasen- Lk 3:21-23- Ebanjelioetan agertzen da:
| « | Egun haietako batean, Jesus etorri zen Galileako Nazaretetik, eta Joanek bataiatu egin zuen Jordanen. Jesusek, uretatik ateratzerakoan, zerua urratzen ikusi zuen eta Espiritua, uso-tankeran, beregana jaisten. Eta mintzo hau etorri zen zerutik: «Zu zaitut neure Semea, neure maitea, zu zaitut atsegin» | » |
| —Markos 1,9-11 |||
Teologo moderno gehienen ustetan, benetako gertaera izan zen.

## Erreferentziak

* ↑ (Ingelesez) Harrington, Daniel J.. (1991). The Gospel of Matthew. , 63 or. ISBN 0-8146-5803-2..
* ↑ Glenn Jonas, Kathryn Muller Lopez. (2010). Christianity: A Biblical, Historical, and Theological Guide. , 95–96 or..
* ↑ Bruce Chilton, Craig A. Evans. (1998). Studying the Historical Jesus: Evaluations of the State of Current Research. , 187–98 or. ISBN 90-04-11142-5..

## Kanpo estekak

* Datuak: Q217048
* Multimedia: Baptism of Jesus Christ / Q217048
# Jesusen Bihotz Guztiz Santuaren Misionistak

Jesusen Bihotz Guztiz Santuaren Misionistak (latinez: Missionarii Sacratissimi Cordis), gehienetan misionistak edo MSC deituak, kongregazio erlijioso katolikoa da, 1854an Aita Jules Chevalierrek sortua. Hasieran Indre inguruko eskualdea birebanjelizatzea zuen helburua baina, Leon XIII.ak hala eskatuta, Melanesiara misiolariak bidali zituzten.
Gaur egun, 1800 kide inguru ditu munduko 52 herrialdetan banatuta.

## Erreferentziak

* 1 2 Euskalterm: [Laburtzapenak Hiztegia] [2009]

## Kanpo estekak

* Datuak: Q1615041
* Multimedia: Missionaries of the Sacred Heart / Q1615041
# Jesusen Bihotza eliza (Bilbo)

Jesusen Bihotza eliza Bilboko Abando auzoan dagoen eliza da. XIX. mendeko bukaeran neogotiko estiloan eraikia eta Jesusen Lagundiaren San Ignacioren etxearen zati bat da.

## Kokalekua

Urkixo zumarkalean dago, El Corte Inglés Bilbo merkataritza-gunearen alboan.

## Historia

Jesusen Lagundiak Bilbon XVIII. mendera arte San Andrés ikastetxea izan zuen, gero Joan Santuen parrokia izango zena. 1886an Deustuko Unibertsitatea eraiki bitartean, San Ignacio etxea eraikitzea ere erabaki zuen. 1889an elizaren lanak hasi eta 1890eko irailaren 8an sagaratu zuten. Gero dorreak eraiki zituzten. Arkitektoa José María Basterra izan zuen. Honek estilo neogotiko askea erabili zuen, gertuko San Frantzisko Asiskoarena ez bezala, neogotiko ortodoxoagoa erabili zuena.

## Galeria

* Nabe nagusia
* Erretaula nagusia
* Nabe, gangak eta korua
* Ganga
* San Inazio Loiolakoa
* Andre Maria doloretakoa
* Familia Sakratuaren aldarea

## Kanpo estekak

* Datuak: Q9007710
* Multimedia: Church of the Sagrado Corazón, Bilbao / Q9007710
# Jauziak 2020ko Udako Olinpiar Jokoetan – Gizonezkoak sinkronizatuta 3 metro tranpolina

Gizonezkoak 3 metro tranpolin sinkronizatua 2020ko Udako Olinpiar Jokoetan Tokioko Ur-kirolen zentroan egin zen 2021eko uztailaren 28an. 2000ko Udako Olinpiar Jokoetan lehen aldiz egin zenetik, 6. lehiaketa izan zen.

## Emaitzak

| Pos. | Jauzilaria | Herrialdea | Finala | Finala | Finala | Finala | Finala | Finala | Finala |
| Pos. | Jauzilaria | Herrialdea | 1. jauzia | 2. jauzia | 3. jauzia | 4. jauzia | 5. jauzia | 6. jauzia | Puntuak |
| 01 ! | Wang Zongyuan Xie Siyi | Txina | 55.80 | 57.60 | 86.70 | 90.78 | 77.76 | 99.18 | 467.82 |
| 02 ! | Andrew Capobianco Michael Hixon | Ameriketako Estatu Batuak | 49.20 | 49.80 | 83.64 | 86.10 | 86.70 | 88.92 | 444.36 |
| 03 ! | Patrick Hausding Lars Rüdiger | Alemania | 50.40 | 51.60 | 75.48 | 70.35 | 71.40 | 85.50 | 404.73 |
| 4 | Yahel Castillo Juan Celaya | Mexiko | 48.60 | 49.80 | 78.54 | 79.56 | 77.52 | 66.12 | 400.14 |
| 5 | Sho Sakai Ken Terauchi | Japonia | 51.60 | 51.60 | 74.70 | 69.30 | 71.40 | 75.33 | 393.93 |
| 6 | Lorenzo Marsaglia Giovanni Tocci | Italia | 49.20 | 49.20 | 73.47 | 80.58 | 67.26 | 68.34 | 388.05 |
| 7 | Jack Laugher Daniel Goodfellow | Britainia Handia | 47.40 | 51.00 | 63.24 | 67.20 | 62.70 | 91.26 | 382.80 |
| 8 | Evgeny Kuznetsov Nikita Shleikher | ROC | 51.00 | 51.60 | 74.46 | 82.62 | 71.40 | 0.00 | 331.08 |

## Erreferentziak

* ↑ (Ingelesez) «Olympic Schedule & Results | Tokyo 2020 Olympics» .. (Noiz kontsultatua: 2021-08-09).

## Kanpo estekak

* Datuak: Q65242471
# Jauziak 2020ko Udako Olinpiar Jokoetan – Emakumezkoak sinkronizatuta 10 metro plataforma

Emakumezkoak 10 metro plataforma sinkronizatua 2020ko Udako Olinpiar Jokoetan Tokioko Ur-kirolen zentroan egin zen 2021eko uztailaren 27an. 2000ko Udako Olinpiar Jokoetan lehen aldiz egin zenetik, 6. lehiaketa izan zen.

## Emaitzak

| Pos. | Jauzilaria | Herrialdea | Finala | Finala | Finala | Finala | Finala | Finala |
| Pos. | Jauzilaria | Herrialdea | 1. jauzia | 2. jauzia | 3. jauzia | 4. jauzia | 5. jauzia | Puntuak |
| 01 ! | Chen Yuxi Zhang Jiaqi | Txina | 53.40 | 57.60 | 81.90 | 86.40 | 84.48 | 363.78 |
| 02 ! | Delaney Schnell Jessica Parratto | Ameriketako Estatu Batuak | 45.00 | 46.80 | 70.20 | 70.08 | 78.72 | 310.80 |
| 03 ! | Gabriela Agundez Alejandra Orozco | Mexiko | 47.40 | 43.80 | 69.30 | 68.16 | 71.04 | 299.70 |
| 4 | Meaghan Benfeito Caeli McKay | Kanada | 49.20 | 51.60 | 71.04 | 51.48 | 75.84 | 299.16 |
| 5 | Tina Punzel Christina Wassen | Alemania | 46.80 | 47.40 | 69.12 | 58.50 | 71.04 | 292.86 |
| 6 | Matsuri Arai Minami Itahashi | Japonia | 46.20 | 48.00 | 64.68 | 71.10 | 61.44 | 291.42 |
| 7 | Eden Cheng Lois Toulson | Britainia Handia | 43.20 | 47.40 | 58.50 | 71.04 | 69.12 | 289.26 |
| 8 | Pandelela Rinong Leong Mun Yee | Malaysia | 50.40 | 49.80 | 54.90 | 64.32 | 58.56 | 277.98 |

## Erreferentziak

* ↑ (Ingelesez) «Olympic Schedule & Results | Tokyo 2020 Olympics» .. (Noiz kontsultatua: 2021-08-09).

## Kanpo estekak

* Datuak: Q65242433
# Jauziak 2020ko Udako Olinpiar Jokoetan – Gizonezkoak sinkronizatuta 10 metro plataforma

Gizonezkoak 10 metro plataforma sinkronizatua 2020ko Udako Olinpiar Jokoetan Tokioko Ur-kirolen zentroan egin zen 2021eko uztailaren 26an. 2000ko Udako Olinpiar Jokoetan lehen aldiz egin zenetik, 6. lehiaketa izan zen.

## Emaitzak

| Pos. | Jauzilaria | Herrialdea | Finala | Finala | Finala | Finala | Finala | Finala | Finala |
| Pos. | Jauzilaria | Herrialdea | 1. jauzia | 2. jauzia | 3. jauzia | 4. jauzia | 5. jauzia | 6. jauzia | Puntuak |
| 01 ! | Tom Daley Matty Lee | Britainia Handia | 52.80 | 54.60 | 79.68 | 93.96 | 89.76 | 101.01 | 471.81 |
| 02 ! | Cao Yuan Chen Aisen | Txina | 54.00 | 57.60 | 90.78 | 73.44 | 93.24 | 101.52 | 470.58 |
| 03 ! | Aleksandr Bondar Viktor Minibaev | ROC | 52.80 | 51.60 | 78.54 | 89.64 | 77.70 | 89.64 | 439.92 |
| 4 | Diego Balleza Kevin Berlin Reyes | Mexiko | 50.40 | 50.40 | 76.80 | 75.48 | 72.15 | 82.08 | 407.31 |
| 5 | Vincent Riendeau Nathan Zsombor-Murray | Kanada | 52.20 | 52.80 | 74.88 | 79.20 | 65.28 | 80.64 | 405.00 |
| 6 | Oleh Serbin Oleksiy Sereda | Ukraina | 47.40 | 49.20 | 80.64 | 79.20 | 72.00 | 72.00 | 400.44 |
| 7 | Kim Yeong-nam Woo Ha-ram | Hego Korea | 48.60 | 42.60 | 73.92 | 73.44 | 82.08 | 75.48 | 396.12 |
| 8 | Hiroki Ito Kazuki Murakami | Japonia | 51.00 | 52.20 | 72.00 | 65.70 | 59.40 | 76.80 | 377.10 |

## Erreferentziak

* ↑ (Ingelesez) «Olympic Schedule & Results | Tokyo 2020 Olympics» .. (Noiz kontsultatua: 2021-08-09).

## Kanpo estekak

* Datuak: Q65242444
# Jauziak 2020ko Udako Olinpiar Jokoetan – Emakumezkoak sinkronizatuta 3 metro tranpolina

Emakumezkoak 3 metro tranpolin sinkronizatua 2020ko Udako Olinpiar Jokoetan Tokioko Ur-kirolen zentroan egin zen 2021eko uztailaren 25ean. 2000ko Udako Olinpiar Jokoetan lehen aldiz egin zenetik, 6. lehiaketa izan zen.

## Emaitzak

| Pos. | Jauzilaria | Herrialdea | Finala | Finala | Finala | Finala | Finala | Finala |
| Pos. | Jauzilaria | Herrialdea | 1. jauzia | 2. jauzia | 3. jauzia | 4. jauzia | 5. jauzia | Puntuak |
| 01 ! | Shi Tingmao Wang Han | Txina | 49.80 | 49.80 | 75.60 | 74.70 | 76.50 | 326.40 |
| 02 ! | Jennifer Abel Melissa Citrini-Beaulieu | Kanada | 47.40 | 45.00 | 67.50 | 70.68 | 70.20 | 300.78 |
| 03 ! | Lena Hentschel Tina Punzel | Alemania | 48.60 | 46.20 | 63.00 | 63.00 | 64.17 | 284.97 |
| 4 | Dolores Hernandez Monzon Carolina Mendoza | Mexiko | 44.40 | 46.20 | 61.20 | 57.60 | 65.70 | 275.10 |
| 5 | Haruka Enomoto Hazuki Miyamoto | Japonia | 45.60 | 45.60 | 63.00 | 58.50 | 56.70 | 269.40 |
| 6 | Katherine Torrance Grace Reid | Britainia Handia | 46.80 | 50.40 | 61.20 | 50.40 | 60.30 | 269.10 |
| 7 | Elena Bertocchi Chiara Pellacani | Italia | 49.20 | 48.00 | 63.00 | 61.38 | 45.90 | 267.48 |
| 8 | Alison Gibson Krysta Palmer | Ameriketako Estatu Batuak | 49.20 | 50.40 | 54.90 | 43.71 | 65.28 | 263.49 |

## Erreferentziak

* ↑ (Ingelesez) «Olympic Schedule & Results | Tokyo 2020 Olympics» .. (Noiz kontsultatua: 2021-08-09).

## Kanpo estekak

* Datuak: Q65242467